Ravshan Ermatov Hindiston Superligasi o‘yinlarini boshqaradi

Ravshan Ermatov boshchiligidagi o‘zbekistonlik hakamlar brigadasi noyabr oyi o‘rtalaridan boshlab futbol bo‘yicha Hindiston Superligasi o‘yinlarini boshqaradi, deb xabar bermoqda 12news.uz.

“Ravshan Ermatov jahonning eng yaxshi hakamlaridan biri hisoblanadi. U JARdagi jahon chempionatida 5 ta, Braziliyada esa 4 ta o‘yinni boshqardi. Bu Ermatovning qay darajada ekanligidan dalolat beradi”, − dedi Hindiston Futbol Federatsiyasi vakili.
Ta’kidlash joizki, Ravshan Ermatov jahon chempionatlarida jami 9 ta o‘yinni boshqarib, bu borada rekord qo‘ygan. Shunigdek, u 4 marta Osiyoning eng yaxshi hakami deb topilgan.